JUMAL KÕNELEB
Tere tulemast vaatama saatesarja "Jumal kõneleb".
Minu nimi on Jan Cedercreutz
ja minuga koos on taas mu imeline abikaasa Joy.
Jätkame teemal, millest rääkisime eelmises saates.
Räägime rahast.
Raha valitseb meie ühiskonnas liiga palju.
Vahel tundub, et Soome on kui mingi firma või osaühing, mitte rahvas.
Kõike mõõdetakse rahas.
Isegi siis, kui arutati,
millise suurusega klassid peaksid koolides olema,
arvutati, et hea oleks kolmkümmend õpilast,
et kool suudaks nende pearaha ära katta.
Raha otsustab.
Ei mõtelda sellele, mis oleks lastele parim.
Jeesus ütleb otse, et me ei saa teenida raha ja Teda.
Tuleb valida üks või teine.
Üks või teine on meie elu isand.
Ühte või teist me järgime ning kuuletume ja kes valitseb me elu.
Kas pole olemas halli ala?
See oleks "kuldne kesktee".
Jeesus-mammona kesktee. - Just.
Seal arvestatakse mõlemaga.
Mis sa ise arvad? - Hakkame uurima.
Mul on selles isiklik kogemus.
Olen proovinud mõlemat.
Tean, mis on nende vahe.
Minu puhul tekkis vahe südamehoiakus.
Küsimus polnud selles,
kas käia tööl või mitte või kas teenin raha või mitte.
Välised asjad ei saanud otsustavaks vaid väike muutus mõtlemises.
Otsustasin, et ma ei saa panna Jumalat esikohale.
Arvasid, et sa ei saa.
Arvasin, et selline otsus on vastutustundetu
ning läheb mu perele liiga kalliks maksma.
Arvasin, et see on õilis eneseohverdus.
Kõlas sedamoodi ja oleksidki end ohverdanud.
Minu puhul läks nii kehvasti,
et haigestusin masendusse ning kaotasin une.
Põlesid täielikult läbi. - Just.
Kannatan siiani läbipõlemise tagajärgede all,
sest mõned sümptomid häirivad mind siiani.
Usun, et kui räägime nüüd sellest, võime kõik end läbi katsuda.
See suur küsimus puudutab meid kõiki.
Me ei räägi sageli mammonast, kuna see on kummaline sõna
ja te ei pruugi ehk mõista, millest me õieti räägime.
Muidugi ma pean oma elatise eest vastutama.
Mida te õieti räägite?
Võime tunnetada hääletooni või õigemini lõhna.
Mõtleme, et paneme Jumala esikohale,
annan oma elu Talle ja Ta võib olla mu elu Issand.
Ta on armastus, rahu ja rõõm ning tahab mulle head.
Ta on minu kaitsja ning on minu poolel.
Ta on kavandanud mulle paraja suurusega elu.
See ei nõua mult liiga palju ning on mulle just paras.
Paras ike.
Selle juures on taeva lõhn.
Kui mõtlen, et see ei lähe
ning pean olema vastutustundlik täiskasvanu
ja ma pean rügama ega või teha midagi sellist.
See lõhnab teistmoodi ning seal on hoopis teine käsutaja.
Alguses ei märka erinevust viljas.
Algul võib käia halli teed, sest see pole ju nii tähtis.
Sellest väikesest otsusest hakkab kasvama vili.
Tasapisi on näha, et see vili polegi hea
ning pole hea mulle ega mu lähedastele.
See sööb mind ja minu elu.
Kui teen teise otsuse ja annan elu Issandale,
hakkab kasvama teistsugune hea enesetunde vili.
Mäletan seda halba vilja,
kui kaotasid rõõmu, vabaduse ja rahu.
Kõik need asjad kadusid.
Jeesus ei mõtle sellega, et jätame kõik sinnapaika
hüppame lihtsalt Tema sülle, ei hooli millestki ega lähe töölegi.
Vastupidi.
Piibel ütleb meile, et me peaksime tegema tööd.
Töö on õnnistus.
Jeesus räägib rohkem sellest nagu Joygi välja tõi,
et kumb on isand, kes meie elu üle valitseb.
Sõnum on see, et me ei pea ohverdama oma elu raha altarile.
Ei pea rügama
nagu see oleks ainus, mille nimel elame.
Piiblis räägib Jeesus Matteuse evangeeliumis,
et otsige esmalt Jumala riiki ja Tema õigust,
siis antakse teile ka kõike muud.
Toon ühe näite, sest see on tähtis teema.
Kas ma võin lugeda enne Matteuse evangeeliumist koha,
sest ma tean, millise näite sa tuua plaanid?
Kas ma võin enne lugeda, sest on oluline uurida Piiblist?
Peame laskma Piiblil rääkida.
See kõnetab igaüht veidi erinevalt ja julgustab.
Piibli sõnad kinnitavad, mis on minu südames.
Janu, mis on minu südames.
Matteuse 6:25: "Seepärast ma ütlen teile (seda ütleb Jeesus):
"Ärge muretsege oma hinge pärast, mida süüa,
ega oma ihu pärast, millega riietuda!"
Ta ütleb, et pole vaja muretseda.
"Eks hing (elu) ole enam kui toidus ja ihu enam kui rõivas?"
Siin mõtleb Ta seda,
et minu elu ja mina kui isik on kallihinnaline.
See, mis mu südames põleb ja väärtused, mis on mulle tähtsad.
Näiteks mulle on oluline, et klassid poleks koolis liiga suured.
Mina ei taha sellist kooli, kus on liiga suured klassid.
Seal on liiga rahutu.
Parema meelega ohverdan enese kui laste arvelt.
Tahan rajada sellise kooli, kus lastel on hea olla.
Toon parema meelega ise ohvri.
See kirjakoht on tegelikult päris ilus:
"Eks hing ole enam kui toidus ja ihu enam kui rõivas?
Just see, mida äsja ütlesid.
See, milleks meid on loodud, on väärtuslikum sellest,
et ohverdan selle toidu ja riiete saamise nimel.
Matteuse evangeelium 6:26 "Pange tähele taeva linde:
nad ei külva ega lõika ega kogu aitadesse,
ning teie taevane Isa toidab neid.
Eks teie ole palju enam väärt kui nemad?"
Jällegi tuleb esile väärtus.
Mille jaoks oleme olemas?
See julgustab meid, kui elus tuleb teha otsuseid.
Oleme otsuse ees.
Mu süda ütleb mulle, et tuleks teha otsus,
mis läheb mulle rohkem maksma, kuid see otsus on parem.
Kas valin selle, mis on rahaliselt tasuvam
või mida mu südametunnistus peab paremaks?
Seetõttu on oluline seda kuulata, sest Jeesus julgustab meid
seisma nende väärtuste eest, mis on meile olulised.
Julge minna sellega kaasa
ja ajada taga neid asju, mis on sulle olulised.
Sellele järgneb õnnistus.
Jeesus jätkab siin ja ütleb: "Aga kes teie seast suudab
muretsemisega oma elule ühe küünragi juurde lisada?"
Jeesus ütleb, et meil pole vaja muretseda.
"Ja rõivastuse pärast, mis te muretsete?
Pange tähele lilli väljal, kuidas nad kasvavad:
ei näe nad vaeva ega ketra, aga ma ütlen teile,
et isegi Saalomon kogu oma hiilguses
ei olnud nõnda ehitud nagu igaüks neist.
Kui aga Jumal nõnda rüütab väljal rohtu,
mis täna on ja homme visatakse ahju,
eks siis veelgi enam teid, te nõdrausulised!"
Ta julgustab meid: "Usu ainult!"
Usu, et olen nii suur
ja mul on plaan ning saad minna sellele teele
ja võtta järgmise sammu, mis on su südames just praegu.
Julge seda teha ja ära karda.
Ära muretse ja ära karda!
Õigupoolest ütleb Jeesus: "Julge mind järgida."
Julge Teda järgida.
Jätkub: "Ärge siis hakake muretsema, öeldes: "Mis me sööme?"
või "Mis me joome?" või "Millega me riietume?"
Sest kõike seda taotlevad paganad.
Teie taevane Isa teab ju, et te seda kõike vajate.
See on nii vabastav, et me ei pea elama
sellele materiaalsele maailmale ega tantsima selle pilli järele.
Praegu tuleb seda "laulu" ikka igast kanalist:
"Kui täidame materiaalsed vajadused, siis on meil magus elu."
Ometi ei täida ega rahulda see meid.
See ei anna külluslikku elu, kuigi see seda lubab.
Jeesus ütleb, et me ei teeks sedasi, sest meie taevane Isa teab kõike.
Mina sain näiteks selle särgi.
Alles hiljuti sain selle. - See on kena särk.
See on isegi tuntud firma särk.
Järgneb tuntud lause:
"Aga otsige esmalt Jumala riiki ja tema õigust,
siis seda kõike antakse teile pealegi!"
Hea teada, et ei pea ohverdama elu ainelise pärast.
Ei pea ohverdama heaolu nimel ja koguma endale palju asju
ning mõtlema, kas selles ongi kogu elu mõte.
Ei. Sul on hoopis suurem tähendus.
Võime uskuda, mida Issand ütleb ning siis oleme vabad elama.
Nüüd võtame ette näite rikkast noormehest,
sest see on tabav näide just selle kohta.
Markuse 10:7 räägib
ühest rikkast noormehest, kes tuli Jeesuse juurde.
"Ja kui Jeesus läks teele, jooksis keegi tema juurde
ja küsis temalt ta ette põlvili heites:
"Hea Õpetaja, mis ma pean tegema, et ma päriksin igavese elu?""
Märkame noormehe elevust.
See on talle tähtis, sest ta jookseb Jeesuse juurde
ja põlvitab Ta ette, küsides: "Kuidas ma saaks igavese elu?"
Tal on tõsi taga.
Issand, mida pean tegema?
Anna mulle tarkust ja juhatust.
Jeesus aga ütles talle: "Miks sa nimetad mind heaks?
Ei ole hea keegi muu kui üks - Jumal.
Käske sa tead: ära tapa, ära riku abielu, ära varasta,
ära anna valetunnistust, ära peta, austa oma isa ja ema!"
Tema aga lausus talle:
"Õpetaja, seda kõike olen ma pidanud oma noorusest alates."
Jeesus aga, vaadanud talle otsa, tundis armastust ta vastu
ja ütles talle: "Üks asi puudub sul.
Mine müü kõik, mis sul on, ja anna vaestele,
ja sul on aare taevas, ning tule järgne mulle!"
Kui loeme seda lugu edasi,
näeme, et see oli noormehele liiga kõva pähkel.
Ta tahtis küll igavest elu ja näeme, et ta oli noorusest peale
tahtnud järgida Jumalat ja tahtis teha õigesti.
Kui Jeesus nimetas talle käske, oli ta oma sõnul neid täitnud.
Ta tahtis südame põhjast teha õigesti.
See liigutas Jeesust.
Jeesus tõesti armastas seda noormeest.
Ta näeb tema siirast südant ja soovi teenida Jumalat.
Samal ajal näeb Jeesus, et midagi on veel puudu.
Seda on imeline lugeda:
"Jeesus aga, vaadanud talle otsa, tundis armastust ta vastu."
Juba siin peatumine kõnetab meid.
Jeesus vaatab meid ja armastab.
Mis sõnumi saadab Tema armastav pilk?
Kui läheme Tema ette ja küsime: "Issand-Issand, mis saab mu elust?"
Jeesus peatub ja armastab.
Ta pilk ütleb meile: "Ära karda!"
Kui ütlen: "Issand, kardan kardan nii kõvasti."
Kardan, kas saan hakkama ning mida tulevik toob."
Ta vaatab ja Ta armastab.
Kui lasen Tal vaadata, armastada
ning vaadata ja armastada, kaob ka hirm ära.
Mõistan, et Tal on midagi suuremat, imelisemat ja paremat.
Kui võtan vastu Ta pilgu ja armastuse, mõistan, et võin usaldada.
See noormees oleks võinud usaldada.
Me ei tea, kelleks Ta oleks võinud saada
või milline oli see Issanda plaan, mis arvatavasti oli palju suurem.
See võis olla milline tahes.
Issanda plaan on vägev, parem ja imeline.
Ta ütleb: "Tule ja järgi mind ja sul on aare Taevas."
Kas ta ikka kuulis, et Jeesus ütles: "Sul saab olema aare Taevas."
Mida see tähendab?
Midagi veel suuremat.
Kas temast oleks saanud jünger?
Kas ta oleks võinud saada Juuda järel üheks jüngreist?
Kas ta oleks võinud saada Jeesuse varahoidjaks?
Meie ei tea seda.
Ometi Jeesus vaatab ja armastab.
Me võime usaldada ja edasi astuda.
Me ei pea hirmu pärast tagasi minema.
Raha oli noormehe takistuseks.
Kõik see raha, mis tal oli.
Jeesus ütleski pärast seda, et rikkal on raske minna Taevariiki.
See ei tähenda seda, et suur rikkus teeb asja raskeks.
Asi pole omandis või rahas vaid sellele toetumises.
Nagu Joy äsja ütles, me ei tea,
milline oli Jumala plaan selle noormehe jaoks.
Väga võimalik, et ta oleks võinud olla üks jüngreist.
Kui Juudas reetis Jeesuse, valiti tema asemele uus mees.
Mõelda, kui sellest noormehest oleks saanud üks apostleist,
kelle nimed on igavesti kirjutatud Taevas.
Uue Jeruusalemma alustele on kirjutatud apostlite nimed.
Milline rõõm, vabadus, au ja tohutu õnnistus.
Seetõttu on nii kurb näha, et see nooruk läks minema.
Jeesus ütleb jutu lõpetuseks: "Tõesti, ma ütlen teile,
ei ole kedagi, kes on maha jätnud maja või vennad või õed
või ema või isa või lapsed või põllud minu pärast ja evangeeliumi pärast
ega saaks vastu nüüd, selsamal ajal sajavõrra
maju ja vendi ja õdesid ja emasid ja lapsi ja põlde
tagakiusamise kestelgi, ning tuleval ajastul igavest elu."
Praegusel ajal.
Ta ütleb otse, et Tal on kõik see me jaoks planeeritud.
"Joy, ära karda ja ära muretse, sina lihtsalt järgi mind.
Selles oli üks väljakutse nagu sa äsja ütlesid.
Jeesus ütles noorukile vaid: "Järgi mind!"
Ta ei andnud mingeid lubadusi, et kui loobub nendest asjadest
siis sa saad seda ja teist vaid ütles: "Järgi mind."
Täna on see sõnum meile igaühele sama: "Järgi mind!"
Astu need esimesed ususammud.
Vahel on tõlgendatud seda kirjakohta valesti,
justkui peaksime loobuma kõigest.
See ei tähenda seda.
Me teame aga seda ja võime kõik nõustuda sellega,
et sellel noormehel oleks tasunud nii teha.
Issand räägib seal, et oluline on südamehoiak.
Kutse, mis on meile kõigile ühine ja julgustav sõnum on: "Järgi mind!"
Mida see tähendab sinu ja minu eludes?
See võib tähendada erinevaid asju,
sest kutsumus ja ülesanne on meil kõikidel erinev.
See tasub end ära.
See annab vabaduse ja rõõmu ning elule tähenduse,
mõtte, suuna ja sisu ning kannab tohutult vilja.
Mulle on oluline üks teema.
Olen uurinud kuningate kohta.
Nende lugudes on see samuti selgelt näha.
Vana Testament räägib kuningatest, kes teenisid Jumalat ja kes mitte.
Näeme nende eludes alati vilja.
Näeme selgelt, et see kuningas,
kes pani Issanda esikohale, sai heaolu, rahu ja edu
nii kuningale endale kui kogu rahvale.
See väike otsus tõi majanduslikku heaolu kogu rahvale.
Täna me tahame sind julgustada.
Ära lase millelgi end takistada järgimast Jeesust.
Järgi Teda julgelt. Aamen.
Palvetame koos sinuga.
Tänan, taevane Isa,
et saame täna jälle tulla Sinu palge ette.
Tänan, et oled kõikvõimas Jumal, taeva ja maa looja.
Tänan, Issand, et kõik on Sulle võimalik.
Tänan, Issand, et saame täna
tuua kõik oma unistused, soovid, vajadused, mured,
kõik haigused, probleemid ja väljakutsed Sinu juurde.
Tänan, Issand, et see on hetk, millal saame Sinult vastu võtta
abi, tarkust, vabadust, tervist, hoolitsust ja kõike.
Tänan, et õnnistad igaühte.
Tänan, et Su õnnistus võib murda läbi kõigi takistuste.
Tänan, et vabastad ja tervendad,
teed terviklikuks, päästad ning õnnistad nüüd igaühte.
Tänan, Issand.
Me lihtsalt täname Sind.
Tõesti lihtsalt täname Sind.
Issand, aitäh Sulle!
Tänan, Issand, et meie elu on Sulle nii väärtuslik.
Tänan, Issand, et julgustad ning kinnitad meid täna.
Teed meid südames tugevamaks, kohe päris sisemuses.
Tänan, Issand, et annad täna tugevat kinnitust,
et me ei pea kartma ega muretsema.
Võime käia Sinu lastena, olles täielikult kaitstud.
Issand, tänan Sind selle eest, et võime käia sirge seljaga.
Me ei pea pöörduma paremale ega vasakule.
Meie pea ei pea olema täis muremõtteid.
Oled ütelnud meile: "Sina järgne mulle!"
Võime usaldada seda, et oled siin koos meiega.
Püha Vaim on koos meiega ja Sinu järgimine ei ole raske.
See pole raske vaid astume ühe sammu korraga.
Otsime Sind, palvetame ja loeme Piiblit.
Järgime Sind ühe sammu haaval.
See pole keeruline ega raske asi.
Issand, ma tänan Sind ja tahan Jeesuse nimel
kuulutada praegusel hetkel vabadust kõigest, mis rõhub.
Jeesuse nimel kuulutan vabadust muredest
ning sellistest asjadest, mis meid seovad või aheldavad.
Jeesuse nimel, tänan, Issand!
Võime olla Su vabad lapsed.
Võime olla täielikult ja üleni vabad.
Võime nautida seda, et oleme Sinu lapsed.
Võime nautida seda, et oleme täis Su armastust ja kirkust.
Meil on hea tulevik ja käime head teed Sinuga koos.
Jeesuse nimel.
Tänan, Issand, et saame Sind julgelt järgida.
Oled lubanud oma Sõnas,
et juhatad igaühte, kes käib Sinu Sõna järgi.
Tänan Issand, et kui otsime Sind,
siis Sa juhatad meid ja näitad neid samme,
kas siis me südamehoiaku muutmine või millegi konkreetse tegemine.
Tänan, Issand, et näitad meile oma teed, üks samm korraga.
Tänu, et Sa juhatad igaühte.
Palun, et puudutaksid ning annaksid igaühele
tarkust ja juhatust igale elualale, et igaüks võiks näha ja teada,
mida tuleks teha ja millised on järgnevad sammud.
Tänan, et annad meile kõigile julguse astuda neid samme.
Tänan, Issand, et alati, kui järgime Sind, läheb meil hästi.
Kui järgime Sind, läheb meil hästi.
Tänan, et nagu Joy ütles, me ei pea millegi pärast muretsema.
Sina täidad kõik meie vajadused oma rikkust mööda.
Halleluuja!
Issand, tahan Sind tänada, et see on Sinu lubadus:
kui me palume Sinult tarkust, siis Sa annad seda.
Nüüd oleme palunud tarkust,
oleme palunud juhatust ja Sa annad seda.
Me ei pea muretsema, kartma ega olema närvis.
Võime lõõgastuda Su peopesal.
Võime olla kaitstud ja rahuliku meelega Jeesuse nimel.
Aamen. - Aamen.
Tänan, Issand,
et õnnistad ja puudutad ka kõiki, kes vajavad täna tervenemist.
Kuulutan tervenemist kogu Sinu ihule Jeesuse nimel.
Aamen.
JUMAL KÕNELEB
Tänan kõiki toetuse, palvesoovide ja -vastuste eest.
Kui soovid rohkem infot meie töö kohta,
külasta meie kodulehekülge: www.kristillinenkoulu.org
Sealt võib tellida neid raamatuid,
millest uus on äsja ilmunud pealkirjaga "Innustav usk".
Kui vajad usukinnitust, siis see aitab.
Oleme rääkinud rahast.
Parim viis seda kasutada,
on investeerida see Jumala riiki, mille vägev osa on ka TV7.
Võid toetada TV7 tööd, helistades numbrile 9001777
Kõne maksab Eestis 7 eurot.
Võid kasutada ka kontonumbreid, mida näed peagi ekraanil.
Ole õnnistatud Jeesuse nimel.
Aamen.
Taevas TV7 arvelduskontod: Swedbank EE052200221048388411 SEB EE441010220109461019 Saaja: Taevas TV7
Tõlge: Marko ja Meeli Martin